**КОМИ РЕСПУБЛИКАСА ВЕСЬКӦДЛАН КОТЫРЛÖН**

ШУÖМ

**Республиканскӧй тӧдчанлуна «Ылыдзса» ихтиологическӧй заказник йылысь Коми Республикаса ӧткымын нормативнӧй инӧда актӧ вежсьӧмъяс пыртӧм йылысь**

Коми Республикаса Веськӧдлан котыр шуис:

Пыртны «Ылыдзса» республиканскӧй тӧдчанлуна ихтиологическӧй заказник йылысь Коми Республикаса ӧткымын нормативнӧй инӧда актӧ вежсьӧмъяс содтӧдын индӧм лыддьӧг серти.

Коми Республикаса Юралысь В. Гайзер

Сыктывкар

2013 вося рака тӧлысь 18 лун

73 №

Коми Республикаса Веськӧдлан котырлӧн

2013 во рака тӧлысь 18 лунся

73 №-а шуӧм дорӧ

СОДТӦД

«Ылыдзса» республиканскӧй тӧдчанлуна ихтиологическӧй заказник йылысь Коми Республикаса ӧткымын нормативнӧй инӧда актӧ

пыртан вежсьӧмъяслӧн

ЛЫДДЬӦГ

1. «Коми АССР-ын выль заказникъяс да вӧр-ва памятникъяс котыртӧм йылысь» Коми АССР-са Министръяс Сӧветлӧн 1989 во кӧч тӧлысь 26 лунся 193 №-а шуӧмын:

Коми АССР-ын выльысь котыртан заказникъясын (шуӧм дорӧ 1 №-а содтӧд):

комын витӧд позиция гижны тадзи:

«

|  |  |  |  |  |
| --- | --- | --- | --- | --- |
| «Ылыдзса»,  канму вӧр-ва  республиканскӧй тӧдчанлуна | биологическӧй | Мылдін район да Вуктыл республиканскӧй тӧдчанлуна кар сы увса мутасӧн.  Ылыдз ю да сылӧн ковтыс йывсянь усянінӧдз куим километр пасьта визьясын кыкнан берегас да Ылыдз юлӧн медводдза пӧрадокса вожъяс да налӧн ковтысъяс йывсянь усянінӧдз километр пасьта визьясын кыкнан берегас, Печора-Ылыдзса канму вӧр-ва биосфернӧй заповедник да «Югыд ва» национальнӧй парк мутасын инавсьысь ю ковтысъяслӧн юкӧнъяс кындзи.  Площадь – 348 сюрс га.  Ылыдздін сиктлӧн административнӧй мудоръясын инавсьысь мутасыс заказник мутасӧ оз пыр. | Дона чери сикасъяслӧн, а сідзжӧ гежӧда паныдасьлысь чери сикасъяслӧн, кодъясӧс пыртӧма Россия Федерацияса гӧрд небӧгӧ да Коми Республикаса гӧрд небӧгӧ оланін да рӧдмӧдчанін | «Ылыдзса»  канму вӧр-ва  республиканскӧй тӧдчанлуна заказник йылысь положение серти |

2. «Республиканскӧй тӧдчанлуна заказникъяс да вӧр-ва памятникъяс йылысь положениеяс вынсьӧдӧм йылысь да выль заказникъяс котыртӧм йылысь» Коми Республикаса Министръяс Сӧветлӧн 1993 во рака тӧлысь 1 лунся 110 №-а шуӧмын:

«Ылыдзса» республиканскӧй тӧдчанлуна ихтиологическӧй заказник йылысь положение, кутшӧмӧс вынсьӧдӧма шуӧмӧн (22 №-а содтӧд), гижны тайӧ лыддьӧг дорӧ содтӧд серти.

«Ылыдзса» республиканскӧй тӧдчанлуна

ихтиологическӧй заказник йылысь

Коми Республикаса ӧткымын

нормативнӧй инӧда актӧ

пыртан вежсьӧмъяслӧн

лыддьӧг дорӧ

СОДТӦД

«ВЫНСЬӦДӦМА

Коми Республикаса Министръяс Сӧветлӧн

1993 во рака тӧлысь 1 лунся

110 №-а шуӧмӧн

(22 №-а содтӧд)

«Ылыдзса» республиканскӧй тӧдчанлуна канму вӧр-ва заказник йылысь

**ПОЛОЖЕНИЕ**

1. «Ылыдзса» республиканскӧй тӧдчанлуна канму вӧр-ва заказник (водзӧ - заказник) лӧсьӧдӧма «Коми АССР-ын выль заказникъяс да вӧр-ва памятникъяс котыртӧм йылысь» Коми АССР-са Министръяс Сӧветлӧн 1989 во кӧч тӧлысь 26 лунся 193 №-а шуӧмӧн.

2. Заказник кутӧ биологическӧй нырвизь.

3. Заказниксӧ лӧсьӧдӧма дона чери сикасъяслысь, а сідзжӧ гежӧда паныдасьлысь чери сикасъяслысь, кодъясӧс пыртӧма Россия Федерацияса гӧрд небӧгӧ да Коми Республикаса гӧрд небӧгӧ, оланін да рӧдмӧдчанін видзӧм могысь.

Видзӧны Ылыдз юлысь, сылӧн вожъяслысь вӧр-ва комплекс, сы лыдын гидрологическӧй да гидрохимическӧй режимъяс, а сідзжӧ гежӧда паныдасьлысь сикас чериӧс налӧн олан цикллӧн быд тшупӧдын.

4. Заказниксӧ лӧсьӧдӧма уджалан кадколаст дзескӧдтӧг да заказник мудоръясын инавсьысь му участокъяс вӧдитчысьяслысь, кутысьяслысь да эмбуралысьяслысь мырддьытӧг.

5. Заказник инавсьӧ Мылдін район да Вуктыл республиканскӧй тӧдчанлуна кар сы увса мутасӧн мудоръясын. Заказник мутас тэчасӧ пырӧ Ылыдз ю да сылӧн ковтыс йывсянь усянінӧдз куим километр пасьта визьясын кыкнан берегас да Ылыдз юлӧн медводдза пӧрадокса вожъяс да налӧн ковтысъяс йывсянь усянінӧдз километр пасьта визьясын кыкнан берегас, Печора-Ылыдзса канму вӧр-ва биосфернӧй заповедник да «Югыд ва» национальнӧй парк мутасын инавсьысь ю ковтысъяслӧн юкӧнъяс кындзи.

Ылыдздін сиктлӧн административнӧй мудоръясын инавсьысь мутасыс заказник мутасӧ оз пыр.

6. Заказник мутасӧ пырӧ:

1) Приуральскӧй скп, Палью скп да Еремей гр. административнӧй мудоръясын инавсьысь мутасъяс;

2) Вуктылса лесничествоын (кварталъяслӧн номеръяссӧ сетӧма 1987-1988 воясся Вуктылса лесхозлӧн вӧр тэчас материалъяс серти):

Вуктылса участкӧвӧй лесничествоын мыйкӧ мында 103, 104, 119-122, 135-137, 152, 168, 183, 197, 211, 212, 226, 227, 242-244, 257, 272 да 273 №-а кварталъяс;

3) Мылдін лесничествоын (кварталъяслӧн номеръяссӧ сетӧма 1994 вося Мылдін лесхозлӧн вӧр тэчас материалъяс серти):

Русановса участкӧвӧй лесничествоын мыйкӧ мында 16-18, 35, 36, 55-57, 81-83 №-а кварталъяс;

4) Комсомольскӧйса лесничествоын (кварталъяслӧн номеръяссӧ сетӧма 2000-2001воясся Комсомольскӧй лесхозлӧн вӧр тэчас материалъяс серти):

Комсомольскӧйса участкӧвӧй лесничествоын мыйкӧ мында № 34-36, 44, 45, 62-71, 85-90 №-а кварталъяс;

5) Печора-Ылыдз лесничествоын (кварталъяслӧн номеръяссӧ сетӧма 2006 вося Печора-Ылыдзса лесхозлӧн вӧр тэчас материалъяс серти):

а) Большелягскӧйучасткӧвӧй лесничествоын 178-180, 189, 199, 200, 207 да 208 №-а кварталъяс да мыйкӧ мында 26-30, 68, 69, 87, 88, 104, 105, 121-124, 136-141, 152, 153, 159, 161-167, 177, 188, 196-198 да 206 №-а кварталъяс;

б) Ылыдздінса участкӧвӧй лесничествоын 4, 9, 36, 46 да 55 №-а кварталъяс да мыйкӧ мында 1-3, 6, 10-13, 16-18, 22-24, 35, 37, 47, 54, 56, 57 да 69-73 №-а кварталъяс;

в) Пальюса участкӧвӧй лесничествоын 1-13, 17, 25, 26, 42, 74, 133, 213, 275 да 338 №-а кварталъяс да мыйкӧ мында 15, 16, 18-21, 23, 24, 27, 32-40, 43, 55, 56, 73, 83, 130-132, 134-135, 173-175, 212, 214-217, 250-253, 274, 276, 298-299, 315-323, 337, 339-344, 354-357, 365-367 №-а кварталъяс;

г) Приуральскӧй участкӧвӧй лесничествоын 1-3, 6, 7, 8, 9, 18, 19, 23 да 24 №-а кварталъяс да мыйкӧ мында 4, 5, 10-17, 20-22, 25-32, 41-44, 47, 48, 53-57, 69, 76-82, 87-89, 96-101, 110, 111, 120-128, 131-134, 136-139 №-а кварталъяс;

д) Еремейса участкӧвӧй лесничествоын 9, 10, 25, 45, 46, 74, 75, 100, 101, 128, 129, 143-145, 155, 156, 168, 169, 180, 181, 191, 192, 198, 199, 210-212, 214, 215, 217, 219, 238, 239, 259, 282, 283, 287, 314, 315, 327, 355, 356, 384, 385, 415, 447, 448, 483, 484, 486, 487, 493-496, 519, 546-549, 574, 577-579, 597-599, 601, 602, 608- 616 №-а кварталъяс да мыйкӧ мында 8, 11, 20-23, 26, 32, 38, 39, 40, 41, 44, 47, 53, 63, 70-73, 76, 78, 79, 83-85, 88, 91, 96-99, 103, 104, 113, 114, 118-123, 130-132, 137, 141, 142, 146, 147, 152-154, 157-159, 166-167, 170, 176-179, 182, 186-190, 193-197, 206-209, 213, 216, 218, 228-237, 251-258, 275-281, 284-286, 305-313, 317-320, 322-326, 328-332, 335, 345-349, 351, 353, 354, 357-364, 372-374, 376 -380, 382, 383, 386, 387, 391-393, 401-403, 406-409, 411-414, 417, 418, 432-435, 439-442, 444-446, 450-453, 466, 467, 479-482, 485, 488-492, 497-502, 505, 508-510, 516, 517, 520-523, 527-530, 537, 538, 541-545, 550-556, 559-561, 564, 565, 570-573, 575, 576, 580-584, 587-591, 593-596, 600, 603-605, 607, 618, 621 да 622 №-а кварталъяс.

Заказник мутаслӧн площадь – 348 сюрс га.

7. Заказниклӧн мудоръяс мунӧны:

1) Ылыдз ю вом бердын лунвывсянь войвылӧ: Печора-Ылыдз лесничестволӧн Ылыдздін участкӧвӧй лесничествоса 9 да 10 №-а кварталъяс мудорын – Печора юлӧн веськыдвыв берегті; Ылыдз юлӧн шуйгавыв да веськыдвыв берегъяс йитысь визьӧд Печора юӧ сылӧн усянінӧ; Ылыдз юлӧн веськыдвыв берегті сылӧн катыд Ылыдздін сиктлӧн асыввыв мудорӧдз; Ылыдздін сиктлӧн асыввыв мудорті Печора-Ылыдз лесничестволӧн Ылыдздін участкӧвӧй лесничествоса 6 №-а кварталын автомашина туйвежӧдз; автомашина туйӧд условнӧй визькӧд туйвежӧдз, мый мунӧ Ылыдз юлӧн веськыдвыв берегті берег визьсянь 3 км ылна.

2) заказниклӧн мукӧд мутасӧд: условнӧй визьӧд, мый мунӧ Ылыдз юлӧн кыкнан берегті берег визьсянь 3 км ылна, да условнӧй визьясӧд, мыйяс мунӧны Ылыдз юлӧн медводдза пӧрадокса вожъяслӧн кыкнан берегті налӧн берег визьяссянь 1 км ылна.

8. Заказниклӧн мутас мудоръясын инавсьӧны «Изпырӧд урочище», «Лёк-из» и «Татарскӧй Вичко» республиканскӧй тӧдчанлуна вӧр-ва памятникъяс.

9. Заказник мутасын оз позь лэдзны сэтшӧм удж, мый сувтӧ паныд заказник лӧсьӧдан могъяслы либӧ мый вӧчӧ лёктор заказниклӧн вӧр-ва комплексъяслы либӧ налӧн юкӧнъяслы, сы лыдын:

1) вӧр ӧтпомся кералӧм, линейнӧй сооружениеяс стрӧитӧмкӧд, выльмӧдӧмкӧд да наӧн вӧдитчӧмкӧд йитчӧм вӧр кералӧм кындзи (кор абу позянлуныс инавны мукӧдлаын линейнӧй сооружение стрӧитанінъяссӧ да кор лӧсьӧдӧны линейнӧй сооружениеяс, кутшӧмъяс колӧны олан пунктъяслысь олӧм могмӧдӧм вылӧ да туристъяслы индӧм объектъяслӧн уджалӧм вылӧ);

2) бӧрйысьӧмӧн вӧр кералӧм (санитарнӧй могӧн бӧрйысьӧмӧн вӧр кералӧм кындзи да вӧр бӧрся видзӧдан кералӧмъяс кындзи);

3) вӧрса сёян-юан заптӧм да бурдӧдан быдмӧгъяс чукӧртӧм, абу пуа вӧр ресурсъяс заптӧм да чукӧртӧм (гражданалӧн ас коланлун вылӧ индӧм ресурсъяс да быдмӧгъяс заптӧм да чукӧртӧм кындзи);

4) вӧр заптӧм (тайӧ Положениеӧн урчитӧм случайяс кындзи);

5) пожӧм сир заптӧм;

6) ядохимикатъяс видзӧм да наӧн вӧдитчӧм, вӧръяс да быдмӧгъяс видзӧм да дорйӧм могысь пагӧдан химия препаратъясӧн вӧдитчӧм, сы лыдын наука могъяс серти;

7) производствоысь да вӧдитчӧмысь шыбласъяс иналӧм (тайӧ Положениеӧн урчитӧм случайяс кындзи);

8) заказниклысь мутас ёгӧсьтӧм да няйтсьӧдӧм;

9) корсьысян, геофизическӧй удж, инженерно-геологическӧй корсьысьӧмъяс, сэтшӧм уджъяс кындзи, мыйяс дырйи оз вӧдитчыны механизируйтӧм средствоясӧн да мыйяс оз торкны мусинсӧ да быдмӧгъяссӧ;

10) мупытшса озырлунъяс корсьӧм да перйӧм;

11) капитальнӧя стрӧитан объектъяс стрӧитӧм, овмӧдчӧминъяслӧн мудоръясын объектъяс, йӧзӧс юӧртан да связь объектъяс да сооружениеяс, туристъяслы индӧм объектъяс стрӧитӧм кындзи, а сідзжӧ линейнӧй сооружениеяс лӧсьӧдӧм кындзи, кутшӧмъяс колӧны олан пунктъяслысь олӧм могмӧдӧм вылӧ да туристъяслы индӧм объектъяслӧн уджалӧм вылӧ;

12) видз-му овмӧсса пемӧсъясӧс видзӧм да налы гожся лагерьяс да ваннаяс котыртӧм (тайӧ Положениеӧн урчитӧм случайяс кындзи);

13) турун ытшкӧм да муяс гӧрӧм (тайӧ Положениеӧн урчитӧм случайяс кындзи);

14) видз-му бурмӧдан да ва техника уджъяс;

15) мусинсӧ да быдмӧгъяссӧ торкӧм;

16) кос кор да турун сотӧм, сы лыдын тувсовъя сотӧм;

17) вӧр кылӧдӧм;

18) ортсӧ лэдзан васӧ ва объектъясӧ лэдзӧм;

19) механизируйтӧм транспортлӧн ветлӧм да сулалӧм туйясысь да сы вылӧ торйӧн индӧм местаясысь бокын (заказник видзӧм кузя мероприятиеяс, а сідзжӧ вӧр-ва объектъяс да комплексъяс видзӧм да выльмӧдӧм кузя мероприятиеяс нуӧдӧмкӧд йитчӧм случайяс кындзи);

20) транспорт да мукӧд техническӧй средство мыськӧм;

21) дона сикас черилӧн кульмӧм дырйи Ылыдз юын да сылӧн вожъясын Ылыдз ю вывсянь Изпырӧд юӧ усянінӧдз участокын вавыв мотора транспортӧн вӧдитчӧм (видзӧдысь да видзысь организацияяслӧн суднояс кындзи, а сідзжӧ кор Печора-Ылыдз заповедниклӧн мутасӧ котыртӧм турист группаяс вайӧм дырйи, кодъяслӧн эм заповедник мутасӧ пырӧм вылӧ урчитӧм пӧрадок серти босьтӧм лэдзӧм);

22) зоологическӧй, ботаническӧй да минералогическӧй коллекцияяс чукӧртӧм, научнӧй да велӧдан могъясӧн чукӧртӧм кындзи;

23) Россия Федерацияса гӧрд небӧгӧ да Коми Республикаса гӧрд небӧгӧ пыртӧм пемӧсъясӧс кыйӧм, быдмӧгъяс да тшакъяс ӧктӧм, Россия Федерацияса оланпастэчасӧн урчитӧм случайяс кындзи;

24) вӧралан ресурсъясӧ да биологическӧй ва ресурсъясӧ пырттӧм пемӧсъясӧс кыйӧм, кутӧм, бырӧдӧм, а сідзжӧ индӧм объектъяслы лёктор вӧчӧм;

25) позъяс да горсъяс жугӧдӧм;

26) прӧмыслӧвӧя кыйсьӧм да промышленнӧя чери кыйӧм;

27) шойччанінъяс, бивуакъяс лӧсьӧдӧм, бипуръяс ӧзтӧм татшӧм могъяс вылӧ артмӧдӧминъясысь бокын;

28) юӧртан да ӧлӧдан пасъяс бырӧдӧм да жугӧдӧм;

10. Заказник мутасын позянаясӧн лоӧны оланпастэчасӧн лэдзӧм удж сикасъяс, сы лыдын:

1) вӧр заптан правилӧяс серти, вӧръяс бӧрся видзӧдан правилӧяс серти да вӧрын санитарнӧя видзчысянлун правилӧяс серти олӧмӧ пӧртан санитарнӧй могъясӧн бӧрйӧмӧн вӧр кералӧм да вӧр бӧрся видзӧдан бӧрйӧмӧн вӧр кералӧм;

2) ас кӧсйӧм серти да спортивнӧй чери кыйӧм чери кыйӧм йылысь да биологическӧй ва ресурсъяс видзӧм йылысь оланпастэчас серти;

3) овмӧс объектъясӧн вӧдитчӧм да найӧс дзоньталӧм;

4) вӧр-ва объектъяс да комплексъяс видзӧм да выльмӧдӧм серти, биысь видзан, экологическӧй да санитарнӧй видзчысянлун могмӧдӧм серти мероприятиеяс нуӧдӧм;

5) гӧгӧртас да вӧр-ва объектъяс вылӧ лёка тӧдчӧмысь видзчысян да бырӧдан мероприятиеяс нуӧдӧм;

6) научнӧй, эколого-тӧдмӧдан да туристическӧй удж нуӧдӧм.

11. Заказник мутасын торйӧдӧны традиционнӧй овмӧс вӧдитан юкӧнъяс.

Традиционнӧй овмӧс вӧдитан юкӧнъяссӧ индӧма сы вылӧ, медым граждана, кодъяс олӧны заказник мутас мудоръясын, нуӧдасны ассьыныс отсӧг сетан овмӧс да фермерскӧй овмӧс, вӧдитчасны вӧр участокъясӧн гражданалӧн коланлун серти, а сідзжӧ збыльмӧдасны ичӧт асшӧр уджалӧм.

1 №-а традиционнӧй овмӧс вӧдитан юкӧн босьтӧ Печора-Ылыдз лесничестволӧн Еремейса участкӧвӧй лесничествоын 238 №-а квартал.

2 №-а традиционнӧй овмӧс вӧдитан юкӧн босьтӧ Печора-Ылыдз лесничестволӧн Еремейса участкӧвӧй лесничествоын 283 №-а квартал.

3 №-а традиционнӧй овмӧс вӧдитан юкӧн инавсьӧ Печора-Ылыдз лесничестволӧн Еремейса участкӧвӧй лесничествоын 414 №-а кварталын да босьтӧ заказник мутас мудоръясӧ пырысь индӧм кварталлысь юкӧн.

4 №-а традиционнӧй овмӧс вӧдитан юкӧн инавсьӧ Печора-Ылыдз лесничестволӧн Еремейса участкӧвӧй лесничествоын 576 №-а кварталын да босьтӧ заказник мутас мудоръясӧ пырысь индӧм кварталлысь юкӧн.

5 №-а традиционнӧй овмӧс вӧдитан юкӧн инавсьӧ Печора-Ылыдз лесничестволӧн Еремейса участкӧвӧй лесничествоын 595 №-а кварталын да босьтӧ заказник мутас мудоръясӧ пырысь индӧм кварталлысь юкӧн.

6 №-а традиционнӧй овмӧс вӧдитан юкӧн босьтӧ Печора-Ылыдз лесничестволӧн Еремейса участкӧвӧй лесничествоын 613 №-а квартал.

7 №-а традиционнӧй овмӧс вӧдитан юкӧн инавсьӧ Ылыдз ю ковтысын Печора юӧ сылӧн усянінсянь Изпырӧд ю вомӧдз да босьтӧ ас пытшкӧ:

Печора-Ылыдз лесничестволӧн Ылыдздінса участкӧвӧй лесничествоын:

9 №-а квартал; заказник мутас мудоръясын инавсьысь 1, 6 да 10 №-а кварталъяслӧн юкӧнъяс; мыйтакӧ 2, 3 да 4 №-а кварталъяс километр пасьта берег визьясын Ылыдз юлӧн веськыдладор берегті берег визьӧд;

Печора-Ылыдз лесничестволӧн Пальюса участкӧвӧй лесничествоын:

25 да 26 №-а кварталъяс; заказник мутас мудоръясын инавсьысь 27, 42 да 43 №-а кварталъяслӧн юкӧнъяс; мыйтакӧ 1-5, 8-13 да 17 №-а кварталъяс километр пасьта берег визьясын Ылыдз юлӧн шуйгаладор берегті берег визьӧд;

Печора-Ылыдз лесничестволӧн Большелягскӧй участкӧвӧй лесничествоын:

заказник мутас мудоръясын инавсьысь 196 №-а кварталлӧн юкӧн; мыйтакӧ 78-180, 189, 197-200, 206-208 №-а кварталъяс километр пасьта берег визьясын Ылыдз юлӧн веськыдладор берегті берег визьӧд;

Печора-Ылыдз лесничестволӧн Еремейса участкӧвӧй лесничествоын:

494 – 496 №-а кварталъяс; заказник мутас мудоръясын инавсьысь 489-492 №-а кварталъяслӧн юкӧнъяс; мыйтакӧ 485-488, 493, 497-501, 519, 520, 547-550 да 574 №-а кварталъяс километр пасьта берег визьясын Ылыдз юлӧн веськыдладор берегті берег визьӧд;

Печора-Ылыдз лесничестволӧн Приуральскӧйса участкӧвӧй лесничествоын:

8 №-а квартал; заказник мутас мудоръясын инавсьысь 28-30 №-а кварталъяслӧн юкӧнъяс; мыйтакӧ 1-7, 9-12, 16-27 №-а кварталъяс километр пасьта берег визьясын Ылыдз юлӧн шуйгаладор берегті берег визьӧд.

12. Тайӧ Положениелӧн 11 пунктын индӧм традиционнӧй овмӧс вӧдитан юкӧнъяслӧн мудоръясын позьӧ:

1) заптыны вӧр гражданалы ас коланлунъяс серти;

2) производстволысь да вӧдитчӧмысь шыбласъяс иналӧм олан пунктъяслӧн мудоръясын тайӧ могъяс вылӧ торйӧн лӧсьӧдӧминъясын;

3) видз-му овмӧсса пемӧсъясӧс видзӧм да налы гожся лагеръяс да ваннаяс лӧсьӧдӧм традиционнӧй видзанінъяс мутасын;

4) турун ытшкӧм да муяс гӧрӧм.

13. Заказник, сы лыдын заказник мутасын меститчысь вӧр-ва комплексъяс да налысь юкӧнъяс видзӧм пӧртсьӧ олӧмӧ вӧр-ваӧн вӧдитчан да гӧгӧртас видзан юкӧнын оланпастэчас серти.

14. Заказник мутассӧ пасйӧны гӧгӧрладорын ӧлӧдан да юӧртан пасъяс пуктӧмӧн, а сідзжӧ тӧдчӧдӧны тематикаа картография материалъясын, сы лыдын вӧр лӧсьӧданаяссӧ.

15. Заказниклӧн вӧр-ва комплекслы либӧ сылӧн юкӧнъяслы вӧчӧм лёкторйысь колӧ вештысьны Россия Федерацияса оланпастэчас серти.

16. Юридическӧй кывкутысьяс да торъя йӧз, кодъяс мыжаӧсь заказниксӧ видзан торъя урчитӧм режим торкӧмын, кывкутӧны Россия Федерацияса оланпастэчас серти.

17. Заказниксӧ видзан торъя урчитӧм режимлӧн уджалӧм да сійӧс могмӧдӧм кузя мероприятиеяс пӧртсьӧны олӧмӧ Коми Республикаса республиканскӧй сьӧмкуд да оланпасӧн ӧлӧдтӧм мукӧд ӧшмӧс тшӧт весьтӧ.”.

Вуджӧдіс Хазова Е. В. - 13 965 пас